Provenea dintr-o familie nobiliară din Transilvania. După începerea Revoluției Maghiare la 15 martie 1848, Csernátony a fost principalul redactor al ziarului de orientare radicală "Marczius Tizenötödike " editat de Albert Pálfy. În afară de activitatea sa la ziar, el a lucrat începând din noiembrie 1848 ca secretar al lui Lajos Kossuth și secretar al Comitetului de Apărare Națională. Articolelele extremiste republicane scrise de el au produs deseori dezbateri aprinse în cadrul conducerii guvernului revoluționar. Ziarul și-a exprimat în mod repetat dezacordul față de poziția guvernului și i-a atacat, în plus, pe Lajos Kossuth și pe alți conducători ai Revoluției Maghiare. Situația neplăcută pentru Kossuth a fost rezolvată în cele din urmă prin demisia lui Csernátony în februarie 1849, la cererea lui Kossuth, din funcția de secretar al Comtetului de Apărare Națională. Ziarul "Marczius Tizenötödike " a fost interzis de guvernul revoluționar maghiar pe 8 iulie 1849.